Jaakko Husa

Jaakko Husa (s. 1966 Alatornio) on Helsingin yliopiston oikeus ja globalisaatio -professuurin haltija. Oppituoli on sijoitettu oikeustieteelliseen tiedekuntaan. Husa on valmistunut ylioppilaaksi Putaan lukiosta Torniosta vuonna 1985. Hänellä on puoliso ja kaksi lasta. Husa on ollut nimitettynä useaan oikeustieteen eri alojen täysprofessuuriin: oikeusvertailun ja valtiosääntöoikeuden (2014–2018) sekä oikeuskulttuurin ja oikeuslingvistiikan professori Lapin yliopistossa (2011–2014), valtiosääntöoikeuden ja yleisen oikeustieteen professori Joensuun yliopistossa (2003–2010) (nyk. Itä-Suomen yliopisto) ja vertailevan julkisoikeuden professori Vaasan yliopistossa (1998–2003). Aiemmin hän on ollut julkisoikeuden assistentti ja yliassistentti Lapin ja Joensuun yliopistoissa. Husa on ollut Suomen Akatemian varttuneena tieteenharjoittajana vuosina 2006–2007. Husa väitteli Lapin yliopistossa vuonna 1995 tutkimuksellaan Julkisoikeudellinen tutkimus vastaväittäjinään professorit Antero Jyränki ja Hannu Tapani Klami. Hän on julkaissut yli 200 tieteellistä tekstiä (kirjoja, artikkeleita, arvosteluja) englanniksi (julkaisujen pääkieli) ja suomeksi. Julkaissut tieteellisiä tekstejä myös saksaksi ja ruotsiksi. Husan tekstejä on käännetty muun muassa espanjaksi, japaniksi ja turkiksi. Husa on ollut vieraileva tutkijana useissa ulkomaisissa yliopistoissa, kuten Edinburgin yliopistossa (MacCormick Fellow), Maastricht European Private Law Institutessa, Riga Graduate School of Law’ssa (Latvia) ja Hongkongin yliopistossahttps://works.bepress.com/jaakko_husa/, https://www.ulapland.fi/FI/Uutiset/Uutisarkisto/2016?ln=j4snbmn4&id;=13f9c245-aace-40a3-8b63-16eac5e9da52, https://www.ulapland.fi/news/Jaakko-Husa-vierailevaksi-tutkijaksi-Edinburgin- yliopistoon-/38013/e530959a-df68-4155-bd4c-f8cb3e34ede6. Lisäksi hänellä on kansainvälisiä tieteellisiä tehtäviä. Hän on International Academy of Comparative Law’n jäsen (Titular member) ja toimii useiden alansa kansainvälisten julkaisujen, kuten Maastricht Journal of European and Comparative Law'n, brasilialaisen Revista de Direito Comparado e Estudos Culturais’in ja italialaisen Bologna Law Review’n toimituskuntien asiantuntijajäsenenä.http://iuscomparatum.info/members/titular-members/, https://www.ulapland.fi/news/Professori-Jaakko-Husalle-tehtavia- kansainvalisissa- tiedejulkaisuissa/gu3y14s0/513ccc94-5669-489b-97b3-1580aafb3528 Vuonna 2018 hänet kutsuttiin Suomalaisen tiedeakatemian jäseneksi. Husan oikeustieteellinen artikkeli Tuomioistuinratkaisut oikeuslähteenä – oikeuslähdeoppi ja oikeusyhteisön kulttuurinen identiteetti sai Lakimies- aikakauskirjan parhaan kirjoituksen palkinnon vuonna 2020. ==Teokset== * * * * * * * * (Anu Mutasen ja Teuvo Pohjolaisen kanssa) * * (Antero Jyrängin kanssa) * * * (Teuvo Pohjolaisen kanssa) * *Advanced Introduction to Law and Globalisation. Cheltenham: Edward Elgar Publishing, 2018. ISBN 978-1-78811-646-6. == Lähteet == == Aiheesta muualla == *Husan julkaisuja SSRN -tietokannassa *ResearchPortal-julkaisutietokanta: Jaakko Husa Luokka:Vaasan yliopiston professorit Luokka:Joensuun yliopiston professorit Luokka:Suomalaiset oikeustieteilijät Luokka:Lapin yliopiston professorit Luokka:Vuonna 1966 syntyneet Luokka:Elävät henkilöt Luokka:Suomalaiset professorit